Document ID: /roh_data/filtered/fineweb-2-filterrobots_roh.jsonl.gz/49369

Sco l'inspectur da scola da Tinizong ha communitgà a las medias, saja sia decisiun da betg candidar gia crudada mez fanadur. Ed el stettia tar sia decisiun, era sche la radunanza communala da la fin fanadur haja decis d'auzar la paja dal president per 30'000 francs per l'emprima perioda d'uffizi da 4 onns.
Plinavant scriva Pauli Dosch, ch'el na stettia era betg a disposiziun per la nova suprastanza. L'elecziun dal president communal e da la suprastanza da Surses succeda ils 20 da settember.
RR Novitads 06:00